Atodiad 2 

Templed Cylch Gwaith ar Gyfer Ymchwiliad


Cefndir

(nodwch fanylion am sut y daeth y mater i'r amlwg yn ogystal ag unrhyw wybodaeth berthnasol am wasanaeth/proses gywir ac ati ac unrhyw gamau a gymerwyd hyd yn hyn) 

Yr honiad(au) yr ymchwilir iddo(iddynt) 

Nodwch yr honiad(au) 
1.
2.

Gellir adolygu'r honiadau hyn gan ystyried unrhyw wybodaeth ychwanegol a nodir fel rhan o'r ymchwiliad.

Llunio adroddiad â chanfyddiadau ar gyfer <nodwch enw'r Rheolwr Comisiynu>.

Y prif bartïon

Ymatebwr/ymatebwyr posibl:	<nodwch enw(au) a theitl swydd(i) >

Yr Ymchwilydd <nodwch enw'r ymchwilydd>

Cyfrinachedd

Mae cyfrinachedd yn ystod ymchwiliad yn hanfodol bwysig er mwyn cynnal cyfanrwydd y dystiolaeth a pharch yr unigolyn yr ymchwilir iddo. Mae'n hanfodol nad yw'r swyddog ymchwilio yn datgelu mwy o wybodaeth nag sy'n angenrheidiol i gynorthwyo'r broses ymchwilio gydag unrhyw unigolyn.  

Hefyd mae angen sicrhau bod unrhyw dystion yn deall bod angen cadw cyfrinachedd, a bod torri'r cyfrinachedd hwnnw yn drosedd ddisgyblu.  

Ni chaniateir i'r swyddog ymchwilio drafod yr achos ag unrhyw un heblaw'r rhai sy'n rhan o'r achos.  Hefyd mae'n rhaid rhoi gwybod i weithwyr am gyfrinachedd ym mhob achos.









Offer y Cyngor a chyfeiriadau e-bost 

Rhaid i'r Swyddog Ymchwilio gasglu a storio data electronig gan ddefnyddio offer a gyflenwir gan y Cyngor yn unig ac ni chaiff, o dan unrhyw amgylchiadau, brosesu'r data ar ei ddyfeisiau personol na'i gyfrif(on) e-bost personol ei hun. Mae'r term 'dyfeisiau' yn cynnwys ond nid yw'n gyfyngedig i'r canlynol:

•             Gliniaduron
•             Llechi
•             Ffonau clyfar

Nid yw'r cyfyngiad hwn yn cynnwys defnyddio ffonau symudol i wneud galwadau ffôn yn unig.

Bydd defnyddio data ar ffurf copi caled gan y prosesydd yn cael ei wneud yn unol â Gweithdrefn a Pholisi'r Cyngor ar gyfer Trin Gwybodaeth Bersonol.

Ar ôl cwblhau'r ymchwiliad, bydd yr ymchwilydd yn sicrhau y bydd unrhyw ddata a gedwir ar ffurf copi caled yn cael ei ddychwelyd i'r Rheolwr Comisiynu yn ei gyfanrwydd. 


Diogelu Data (*Lle defnyddir swyddog ymchwilio allanol rhaid sicrhau bod Cytundeb Cyfrinachedd a Phrosesu Data yn cael ei lofnodi)

Bydd y swyddog ymchwilio yn cydymffurfio â'r holl gyfreithiau perthnasol gan gynnwys deddfwriaeth Diogelu Data a sicrhau bod y wybodaeth a gesglir yn cael ei diogelu; yn caniatáu mynediad i unrhyw ddata ar sail 'angen gwybod' yn unig gan ddefnyddio dulliau rheoli mynediad priodol bob amser;

peidio â datgelu'r data i unrhyw drydydd parti o dan unrhyw amgylchiadau ac eithrio gyda chaniatâd penodol y rheolwr comisiynu neu yn unol â rhwymedigaeth gyfreithiol. 

Dim ond copïo, atgynhyrchu a/neu ddosbarthu'r data i'r graddau sy'n angenrheidiol ar gyfer yr ymchwiliad

Ar ôl cwblhau'r ymchwiliad y mae'r data wedi bod ym meddiant yr ymchwilydd ar ei gyfer, dychwelyd y data yn ddiogel ac yn ei gyfanrwydd i'r rheolwr comisiynu, ac yna dileu'r data yn ei gyfanrwydd, oni bai ei fod yn ofynnol yn ôl y gyfraith i'w gadw; a

chymryd camau technegol a sefydliadol priodol i sicrhau lefel o ddiogelwch sy'n briodol i'r risg i'r data, gan gynnwys, lle y bo'n briodol, amgryptio'r data neu ei roi dan ffugenw; 

Rhyddhau datganiadau tystion

Dylid hefyd roi gwybod i'r holl gyfranogwyr y gellid gofyn iddynt fod yn bresennol os bydd y wybodaeth a ddarperir ganddynt yn berthnasol i'r ymchwiliad a'i bod yn debygol o gael ei chyflwyno mewn proses ffurfiol, e.e. gwrandawiad disgyblu o bosibl ac, mewn rhai achosion prin, Tribiwnlys Cyflogaeth.

Amcanion yr ymchwiliad

Gweithredu ymchwiliad i'r honiad(au) o <nodwch yr honiadau>.  Amcan yr ymchwiliad yw canfod, yn ôl yr hyn sy'n debygol, a dorrwyd polisïau, gweithdrefnau a safonau'r Cyngor <nodwch restr o bolisïau, gweithdrefnau ac ati y Cyngor fel sy'n briodol> 

Bydd yr ymchwiliad yn cael ei gynnal yn unol â Pholisi Ymchwiliadau a Gweithdrefn Ddisgyblu y Cyngor. 

Methodoleg

Fel y cytunwyd â'r Swyddog Ymchwilio a benodwyd ond byddai fel arfer yn cynnwys:

Cynnal cyfweliadau gyda'r prif bartïon ac unrhyw dystion perthnasol fel y nodwyd gan yr ymchwilydd. Gall yr ymatebydd/achwynydd wneud cais am gael cwmni cydweithiwr priodol neu gynrychiolydd undeb llafur cydnabyddedig. Gall yr holl ddogfennau sy'n deillio o'r ymchwiliad gael eu datgelu mewn unrhyw achosion cyfreithiol. 

Paratoi datganiadau manwl gan dystion, atodiadau i'r dogfennau perthnasol a gohebiaeth ac adroddiad ar gyfer y <Rheolwr Comisiynu>.  Bydd yr adroddiad yn crynhoi'r ffeithiau allweddol (gan groesgyfeirio unrhyw ddogfennau) mewn perthynas â honiadau penodol, yn cynnwys argymhelliad yn seiliedig ar yr holl dystiolaeth a gasglwyd ac unrhyw argymhellion eraill sy'n gysylltiedig â'r mater.

Ceisio cyngor mewnol neu allanol arbenigol fel y bo'n briodol i gefnogi'r ymchwiliad.

Bydd y Swyddog Ymchwilio yn datblygu amserlen y cyfarfodydd drwy ymgynghori â'r tystion.

Yn ogystal â chwblhau cyfweliadau, adolygir dogfennau perthnasol a cheisir gwybodaeth berthnasol arall.  Bydd yr adroddiad yn cael ei ddrafftio unwaith y bydd holl nodiadau'r cyfweliadau wedi'u llofnodi ac y bydd holl elfennau'r ymchwiliad wedi'u cwblhau.

Adrodd 

Bydd yr ymchwilydd yn rhoi diweddariadau rheolaidd ar lafar ynghylch y cynnydd i'r Rheolwr Comisiynu yn ystod yr ymchwiliad ac yn tynnu sylw at unrhyw faterion sy'n codi y mae angen i'r Rheolwr Comisiynu roi sylw pellach iddynt er mwyn rheoli'r berthynas gyflogi barhaus a'r fframwaith ar gyfer yr ymchwiliad, e.e. pryderon datgelu camarfer a ddatgelwyd fel rhan o'r ymchwiliad a all fod yn ddatgeliadau gwarchodedig a lle mae angen cymryd camau priodol; pryderon ynghylch lles y gweithiwr sy'n destun yr ymchwiliad; os bydd amserlen yr ymchwiliad yn mynd dros 28 diwrnod calendr, gan roi diweddariadau wythnosol wedi hynny.

Bydd yr ymchwilydd yn llunio adroddiad ar y dystiolaeth a gafwyd ynghyd â'r canfyddiadau o ran a oes achos i'w ateb. Bydd adroddiad yr ymchwiliad a’r atodiadau dim ond ar gael i'r Rheolwr Comisiynu ar ddiwedd yr ymchwiliad ac ar ôl i'r ymchwilydd gwblhau ei ystyriaethau.

Bydd yr ymchwilydd yn mynychu unrhyw gyfarfodydd ar ôl yr ymchwiliad, fel y bo'r angen, i gadarnhau'r canfyddiadau ac ymateb i gwestiynau ynghylch yr achos mewn unrhyw achosion ffurfiol.

Amcangyfrif o'r hyd

Y nod, yn amodol ar argaeledd yr holl bartïon, fydd cwblhau cyfweliadau'r ymchwiliad (a nodiadau'r cyfweliadau) a llunio adroddiad o fewn 4-6 wythnos o'r dyddiad y cytunwyd ar y cylch gwaith ac yn amodol ar gadarnhau enwau ac argaeledd rhagor o dystion perthnasol.  Gellir adolygu'r amserlen hon.
Dibynnir ar gydweithrediad pawb i alluogi'r ymchwiliad i gael ei gwblhau'n effeithiol ac yn brydlon.

 Cyfrifoldebau'r Rheolwr Comisiynu   

Adnoddau (Nodwch fel y bo'n briodol gan ddibynnu ar gymhlethdod yr achos)
Bydd y Rheolwr Comisiynu yn darparu Cydgysylltydd Mewnol (sydd heb fod yn rhan o'r achos eisoes) i fod yn gyswllt ar gyfer yr Ymchwilydd a'r prif bartïon
Darparu'r holl wybodaeth a gohebiaeth berthnasol a chopïau o'r polisïau/gweithdrefnau perthnasol yn brydlon ar gais.

Darparu mynediad at unrhyw gyngor arbenigol annibynnol os oes ei angen ar yr ymchwilydd.

Y broses:

Cynorthwyo o ran sicrhau cydweithrediad y staff sy'n rhan o'r ymchwiliad i sicrhau ei fod yn cael ei gynnal yn brydlon, yn drylwyr ac yn deg; sicrhau bod y staff yn cael eu rhyddhau o'u dyletswyddau gweithredol er mwyn galluogi'r ymchwiliad i gael ei gynnal yn brydlon, gan gysylltu ag adrannau eraill fel y bo'r angen.

Ymdrin â'r holl faterion sy'n codi sy'n effeithio ar y berthynas gyflogi ehangach;

Rheoli materion cyfrinachedd a materion cyfathrebu gyda'r tîm ehangach;

Sicrhau bod tystion yn cael gwybod am eu hawliau a'u cyfrifoldebau yn ystod yr ymchwiliad a chadarnhau'r manylion yn ysgrifenedig;

Cydgysylltu â'r gwasanaethau Cyfreithiol, Adnoddau Dynol, Archwilio ac uwch-reolwyr fel y bo'n briodol a rhoi gwybod i'r ymchwilydd am unrhyw newidiadau o ran amgylchiadau neu ddatblygiadau eraill a allai effeithio ar yr ymchwiliad;

Trefnu unrhyw gwnsela/cymorth arall i unigolion yn ôl yr angen;

Sicrhau bod y sawl sy'n destun yr ymchwiliad yn cael gwybod am ganlyniad yr ymchwiliad a rhoi diweddariadau rheolaidd ynghylch y cynnydd; 

Penderfynu, ar y cyd ag Adnoddau Dynol, pwy fydd yn dyfarnu ynghylch y mater yn dilyn yr ymchwiliad ac i bwy y bydd yr adroddiad terfynol a chanlyniad yr ymchwiliad ar gael (yn llawn neu'n rhannol);

Gwneud y penderfyniad terfynol ynghylch sut yr ymdrinnir â'r achos ar ôl yr ymchwiliad a gwneud y trefniadau angenrheidiol yn unol â'i weithdrefnau

Os yw'n berthnasol - Rôl y Cydgysylltydd Mewnol (DoE i nodi)
Rheoli'r holl drefniadau gweinyddol a gweithdrefnol angenrheidiol (gan gynnwys y lleoliad) er mwyn cynnal y cyfweliadau a sicrhau bod y partïon perthnasol yn bresennol (gan gynnwys cynrychiolwyr, lle bo'n briodol).
